
A N U N Ţ


Spitalul Clinic de Ortopedie Traumatologie şi TBC Osteoarticular “FOIŞOR”, Bd.Ferdinand nr.35-37, sector 2, organizează examen/concurs, în conformitate cu prevederile HGR nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, Legea-cadru 153/2007 privind salarizarea personalului plătit din fonduri publice, pentru ocuparea următoarelor posturi vacante: 

	Nr. post 
	Denumire post
	Nivelul postului  
	Secţie/Laborator/ Compartiment/ /Serviciu
	Perioada şi durata timpului de lucru
	Nedeterminată/ determinată

	2
	Infirmieră 
	G
	Secţia Clinică I
	Ture
12 ore
	Nedeterminată



		
CONDIIŢI GENERALE DE ÎNSCRIERE LA CONCURS:
 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin.(1) lit.h).


ACTELE SOLICITATE PENTRU DOSARUL DE ÎNSCRIERE:

Pentru înscrierea la concurs candidaţii vor prezenta un dosar de concurs care va conţine următoarele documente:  
  
   a) Formular de înscriere la concurs (se va completa în cadrul Compartimentului RUNOS);
   b) Actul de identitate sau orice alt document care atestă identitatea, potrivit legii, aflate in termen de valabilitate, original si copie; 
   c)  Certificat de naştere, original si copie; 
   d)  Certificat de căsătorie sau a altui document prin care s-a realizat schimbarea de nume, dupa caz, copie si original;  
e) Documente care să ateste nivelul studiilor şi alte acte care atesta efectuarea unor
specializări (curs de infirmiera), şcoală generală, liceul (certificat de absolvire), diplomă bacalaureat (dacǎ este cazul), original si copie;
   f)  Carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, original si copie;  
   g)  Certificat de integritate comportamentală din care să reiasă că nu s-au comis infracţiuni prevăzute la art.1 alin.(2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum ṣi pentru completarea Legii nr.76/2008 privind organizarea ṣi funcţionarea Sistemului Naţional de date Genetice Judiciare, cu modificările ulterioare, pentru candidaţii înscriṣi pentru posturile din cadrul sistemului de învatământ, sănătate sau protecţie socială, precum ṣi orice entitate publică sau privată a carei activitate presupune contactul direct cu copii, persoane în vârsta, persoane cu dizabilităţi sau alte categorii de persoane vulnerabile ori care presupune examinarea fizica sau evaluarea psihologică a unei persoane, original; 
   h)  Certificat de cazier judiciar sau extrasul de pe cazierul judiciar, original;
   i)  Adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate, original; 
   j) Aviz psihiatric de la medicul specialist eliberată cu cel mult 6 luni anterior derulării concursului, care să ateste capacitatea deplină de exercițiu a persoanei care candidează, original; 
 k) Curriculum vitae model comun european; 

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

Actele prevăzute de la lit.b) la lit.f) vor fi prezentate şi în original în vederea verificării conformităţii copiilor cu acestea.

În cazul nepromovării concursului se vor elibera, pe baza unei cereri adresate conducerii instituției, numai documentele depuse în original (cazier judiciar, adeverința medicală, adeverinţa sau avizul de la medicul psihiatru precum și certificat de integritate comportamentală).

După încheierea perioadei de înscriere la concurs nu se mai admit documente în vederea completării dosarelor de concurs . 

În conformitate cu art.32 (1) din HGR nr.1336/2022, concursul constă în următoarele etape, după cum urmează: 
a) selecția dosarelor de inscriere; 
b) proba scrisă;
c) proba practica/interviu.

Proba scrisă constă în redactarea unei lucrări și/sau în rezolvarea unor teste-grilă pe baza bibliografiei de concurs prin care se testează cunoștințele teoretice necesare ocupării postului temporar vacant. În cadrul probei practice/interviu  se testează abilitățile practice, aptitudinile și motivația candidatului în raport cu cerințele postului, conform art.40 si 41 din HGR 1336/2022.

CONDIŢII SPECIFICE DE ÎNSCRIERE LA CONCURS:

         1) Pentru posturile vacante de  INFIRMIERĂ – (G):
        - curs de infirmiere organizat de Ordinul Asistenţilor Medicali Generalişti, Moaşelor şi    Asistenţilor Medicali din România sau curs de infirmiere organizat de furnizori autorizaţi de Ministerul Muncii, Familiei şi Protecţiei Sociale şi Persoanelor Vârstnice cu aprobarea Ministerului Sănătăţii – Direcţia Generală Resurse Umane, Juridic şi Contencios;
        - minim 6 luni vechime; 
     
Pentru postul vacant mai sus menţionat dosarul de concurs se depune la Compartimentul RUNOS al spitalului în termen de maxim 10 zile lucrătoare de la data afişării anunţului, conform art.34 din HGR nr.1336/2022; 

CALENDARUL  DE  DEŞFĂSURARE A CONCURSULUI:

	Denumire post
	Nivel post  
	Secţie/Lab. Comp./Birou /Serviciu
	Perioada  depunere dosare / ora
	Data şi ora desfaşurării 
probei scrise/ practică, interviu
	Locul desfaşurării concursului/ examenului
	Termen afisare rezultate
	Termen depunere contestaţii

	Infirmieră 
	G
	Secţia Clinică I
	10.08.2026 - 21.08.2026
ora 14.00
	Proba scrisă: 28.09.2026
ora 09.00
Proba practică/
interviu: 30.09.2026 ora 09.00
	Sala de curs, Spital FOISOR
	Selecţie dosare: 24.08.2026 ora 14.00
Proba scrisă: 28.09.2026
ora 16.00
Proba
practică/  interviu: 30.09.2026 ora 16.00
Rezultate finale:
01.10.2026 ora 16.00
	Contestaţie selecţie dosare: 25.08.2026 ora 8.00
Contestaţie proba scrisă: 29.09.2026, ora 8.00
Contestaţie proba
practică/ interviu: 01.10.2026 ora 8.00


	

Pentru fiecare probă a concursului punctajul este de maxim 100 de puncte.

Pentru a fi declaraţi admisi, candidaţii trebuie să obţină la fiecare probă minimum 50 de puncte.

Promovarea probei scrise este obligatorie pentru susţinerea  probei următoare.




TEMATICĂ ŞI BIBLIOGRAFIE CONCURS INFIRMIERĂ (G)
   

1.Ordinul MS nr. 1101/2016 privind aprobarea Normelor de supraveghere,  prevenire  şi limitare a infecţiilor asociate asistenţei medicale în unităţile sanitare.
2.Ordinul MS nr.1761/2021 pentru aprobarea Normelor tehnice privind curăţarea, dezinfecţia şi sterilizarea in unităţile sanitare.
3.Ordinul MS nr.1226/2012 pentru aprobarea Normelor tehnice privind gestionarea deşeurilor rezultate din activităţile medicale şi a Metodologiei de culegere a datelor pentru baza natională de date privind deşeurile rezultate din activităţile medicale.
4.Ordinul MS nr.1025/2000 pentru aprobarea Normelor privind serviciile de spălătorie pentru unităţile medicale
Capitolele:
-colectarea la sursă si ambalarea lenjeriei;
-transportul şi depozitarea lenjeriei murdare;
-depozitarea şi transportul lenjeriei curate;
-responsabilităţile infirmierei;
5.Legea nr. 46/2003 privind drepturile pacientului;
6.Regulamentul nr.679/27.04.2016 privind protecţia persoanelor fizice in ceea ce priveste prelucrarea datelor cu caracter personal şi privind libera circulaţie a acestor date şi de abrogare a  Directivei 95/46/CE (Regulamentul general privind protecţia datelor): art.4, 5, 6.

	Tematica, bibliografia de concurs şi relaţii suplimentare privind desfaşurarea concursului/examenului se obţin de la Compartimentul RUNOS al spitalului, tel.021.252.00.57/134” sau pe site-ul spitalului: www.foisor.ro.



MANAGER INTERIMAR
Dr.Dragosloveanu Şerban

SPITALUL CLINIC DE ORTOPEDIE - TRAUMATOLOGIE Sl TBC OSTEOARTICULAR “FOISOR” BUCURESTI

“INALTA TEHNOLOGIE, CALITATE, MEREU APROAPE DE PACIENT!”
Adresa: Bd. Ferdinand nr. 35-37, Sector 2 | Telefon: +40 21 252 0057 | Fax:+4021 252 1387
Email: contact@foisor.ro | Website: www.foisor.ro

